pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกฯ ออกเดินทางไปร่วมการประชุมสุดยอดอาเซียน-สหรัฐอเมริกา สมัยพิเศษ (ASEAN-U.S. Special Summit) ครั้งที่ 2
วันพุธที่ 11 พฤษภาคม 2565
นายกฯ ออกเดินทางไปร่วมการประชุมสุดยอดอาเซียน-สหรัฐอเมริกา สมัยพิเศษ (ASEAN-U.S. Special Summit) ครั้งที่ 2
นายกฯ ออกเดินทางไปร่วมการประชุมสุดยอดอาเซียน-สหรัฐอเมริกา สมัยพิเศษ (ASEAN-U.S. Special Summit) ครั้งที่ 2
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า วันนี้ (11 พฤษภาคม 2565) เวลา 07.00 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีกําหนดการเดินทางเยือน กรุงวอชิงตัน สหรัฐอเมริกา เพื่อเข้าร่วมการประชุมสุดยอดอาเซียน-สหรัฐอเมริกา สมัยพิเศษ (ASEAN-U.S. Special Summit) ครั้งที่ 2
ทั้งนี้ ประธานาธิบดีสหรัฐฯ มีหนังสือเชิญนายกรัฐมนตรีเข้าร่วมการประชุมภายหลังมีการทาบทามเจรจากันมาอย่างต่อเนื่องตั้งแต่ปลายปี 2564 ซึ่งเชื่อมั่นว่า การเดินทางครั้งนี้ จักเป็นโอกาสให้ประเทศสมาชิกอาเซียนและสหรัฐฯ ได้ร่วมเฉลิมฉลองวาระครบรอบ 45 ปี ความสัมพันธ์อาเซียน – สหรัฐฯ ผู้นําจะได้พบหารือ (in-person) เพื่อแลกเปลี่ยนข้อคิดเห็นในประเด็นต่างๆ เพื่อกําหนดทิศทางความสัมพันธ์ระหว่างอาเซียน-สหรัฐฯ ในอนาคต
ซึ่งนายกรัฐมนตรีจะได้พบหารือกับผู้นําสมาชิกอาเซียนปะเทศอื่นๆ และจะได้พบหารือกับผู้นําและผู้แทนระดับสูงของสหรัฐฯ เพื่อผลักดันความร่วมมือการขับเคลื่อนการฟื้นฟู และการเติบโตอย่างยั่งยืนของภูมิภาค ในยุคหลังควิด – 19 รวมทั้งจักได้ส่งเสริมการมีบทบาทที่สร้างสรรค์ของสหรัฐฯ ในภูมิภาคนี้
โดยในการเดินทางเพื่อเข้าร่วมการประชุมครั้งนี้ มี นายดอน ปรมัตถ์วินัย รองนายกรัฐมนตรี และรัฐมนตรีว่าการกระทรวงการต่างประเทศ และนายสุพัฒนพงษ์ พันธ์มีเชาว์ รองนายกรัฐมนตรี และรัฐมนตรีว่าการกระทรวงพลังงาน ร่วมเดินทางด้วย
โดยในวันที่ 12 พฤษภาคม 2565 นายกรัฐมนตรีจะมีกําหนดการสําคัญ ได้แก่ ผู้นํารัฐสภาสหรัฐฯ เป็นเจ้าภาพเลี้ยงอาหารกลางวันแก่ผู้นําอาเซียน ผู้นําอาเซียนพบหารือกับผู้แทนนักธุรกิจสหรัฐฯ ณ กระทรวงพาณิชย์สหรัฐฯ โดยประธานาธิบดีสหรัฐฯ จะเป็นเจ้าภาพเลี้ยงอาหารค่ําแก่ผู้นําอาเซียน ณ ทําเนียบขาว
ทั้งนี้ โฆษกประจําสํานักนายกรัฐมนตรีจะเผยแพร่ข่าวตามภารกิจของนายกรัฐมนตรีอย่างต่อเนื่องต่อไป
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงคมนาคม เร่งรัดติดตามการแก้ไขปัญหาการจราจรบนทางพิเศษ
วันศุกร์ที่ 17 มิถุนายน 2565
รัฐมนตรีว่าการกระทรวงคมนาคม เร่งรัดติดตามการแก้ไขปัญหาการจราจรบนทางพิเศษ
พร้อมทั้งมีข้อสั่งการเพิ่มเติมสรุปข้อมูลในรูปแบบ Clip Video เพื่อประชาสัมพันธ์ความก้าวหน้าการดําเนินงาน ให้ประชาชนรับทราบเป็นระยะ ๆ ต่อไป
นายศักดิ์สยาม ชิดชอบ รัฐมนตรีว่าการกระทรวงคมนาคม ได้เป็นประธานการประชุมติดตามนโยบายการแก้ไขปัญหาการจราจรบนทางพิเศษ เมื่อวันพฤหัสบดีที่ 16 มิถุนายน 2565 เวลา 11.00 น. ผ่านระบบ Zoom Cloud Meetings พร้อมด้วยนายชยธรรม์ พรหมศร ปลัดกระทรวงคมนาคม นายพิศักดิ์ จิตวิริยะวศิน รองปลัดกระทรวงคมนาคม (หัวหน้ากลุ่มภารกิจ การพัฒนาโครงสร้างพื้นฐานด้านทางหลวง) นายสรพงศ์ ไพฑูรย์พงษ์ รองปลัดกระทรวงคมนาคม (หัวหน้ากลุ่มภารกิจด้านการขนส่ง) และหน่วยงานที่เกี่ยวข้องประกอบด้วยการทางพิเศษแห่งประเทศไทย กรมทางหลวง และสํานักงานนโยบายและแผนการขนส่งและจราจร
รัฐมนตรีว่าการกระทรวงคมนาคม กล่าวว่า การทางพิเศษแห่งประเทศไทย (กทพ.) ได้รายงานความก้าวหน้าการศึกษาเพื่อแก้ไขปัญหาการจราจรบนโครงข่ายทางพิเศษ ซึ่งคณะกรรมการจัดระบบการจราจรทางบก (คจร.) ในคราวประชุมครั้งที่ 1/2565 เมื่อวันที่ 24 กุมภาพันธ์ 2565 ได้มีมติให้ความเห็นชอบรายงานผลการศึกษาการแก้ไขปัญหาการจราจรบนทางพิเศษในภาพรวมทั้งระบบไว้แล้ว และคณะรัฐมนตรีได้มีมติรับทราบผลการศึกษาของ กทพ. แล้ว เมื่อวันที่ 5 เมษายน 2565 รวมทั้ง กทพ. ได้มีการวิเคราะห์ความเหมาะสม และจัดลําดับความสําคัญ เพื่อจัดทําแผนการแก้ไขปัญหาการจราจรในภาพรวมทั้งระบบ โดยแบ่งเป็น 2 กลุ่ม ได้แก่ 1.โครงการแก้ไขปัญหาการจราจรบนโครงข่ายทางพิเศษในปัจจุบัน จํานวน 21 โครงการ แบ่งเป็น แผนระยะที่ 1 (พ.ศ. 2565 - 2569) จํานวน 16 โครงการ และแผนระยะที่ 2 (พ.ศ. 2570 เป็นต้นไป) จํานวน 5 โครงการ และ 2. โครงการทางพิเศษเพิ่มเติมที่จะช่วยแก้ไขปัญหาการจราจรและเพิ่มประสิทธิภาพการเดินทาง จํานวน 11 โครงการ แบ่งเป็น แผนระยะที่ 1 (พ.ศ. 2565 - 2569) จํานวน 5 โครงการ และแผนระยะที่ 2 (พ.ศ. 2570 เป็นต้นไป) จํานวน 6 โครงการ
รัฐมนตรีว่าการกระทรวงคมนาคมได้กล่าวเพิ่มเติมว่า ปัจจุบัน กทพ. อยู่ระหว่างการศึกษาความเหมาะสมด้านวิศวกรรม เศรษฐกิจ การเงิน และสิ่งแวดล้อม ของโครงการการแก้ไขปัญหาการจราจรบนโครงข่ายทางพิเศษระยะที่ 1 จํานวน 16 โครงการ แบ่งเป็น 4 กลุ่ม ประกอบด้วย
1. งานศึกษาความเหมาะสมทางด้านวิศวกรรม เศรษฐกิจ การเงิน และผลกระทบสิ่งแวดล้อม โครงการทางพิเศษยกระดับชั้นที่ 2 (งามวงศ์วาน - พระราม 9) และโครงการแก้ไขปัญหาการจราจร จํานวน 8 โครงการ (รวม 9 โครงการ) มีแผนระยะเวลาศึกษา 15 เดือน
2. งานศึกษาและจัดทํารายงานการประเมินผลกระทบสิ่งแวดล้อม (Environmental Impact Assessment : EIA) โครงการทาง ขึ้น - ลง บริเวณสถานีกลางบางซื่อ จํานวน 4 โครงการ มีแผนระยะเวลาศึกษา 6 เดือน
3. งานศึกษาความเหมาะสมเบื้องต้นทางด้านวิศวกรรม เศรษฐกิจ การเงิน และผลกระทบสิ่งแวดล้อม โครงการแก้ไขปัญหาการจราจร จํานวน 2 โครงการ คือ โครงการปรับปรุงถนนเกษตร - นวมินทร์ และโครงการทางเชื่อมด่านจตุโชติกับทางคู่ขนานถนนกาญจนาภิเษกด้านตะวันออก มีแผนระยะเวลาศึกษา 10 เดือน
4. งานสํารวจและออกแบบเบื้องต้น (Preliminary Design) โครงการเปิดใช้ช่องจราจรสวนกระแสช่วงถนนพระราม 9-ถนนเกษตร-นวมินทร์ จํานวน 1 โครงการ มีแผนระยะเวลาศึกษา 6 เดือน
นอกจากนี้ รัฐมนตรีว่าการกระทรวงคมนาคมมีข้อสั่งการเพิ่มเติมโดยมอบหมายให้ กทพ. จัดทํา Presentation สรุปข้อมูลในรูปแบบ Clip Video เพื่อประชาสัมพันธ์ความก้าวหน้าการดําเนินงานให้ประชาชนรับทราบเป็นระยะ ๆ ต่อไป
รัฐบาลไทย-ข่าวทำเนียบรัฐบาล-การประชุมคณะอนุกรรมการส่งเสริมคุณธรรมกระทรวงยุติธรรม
วันพฤหัสบดีที่ 19 สิงหาคม 2564
การประชุมคณะอนุกรรมการส่งเสริมคุณธรรมกระทรวงยุติธรรม
กระทรวงยุติธรรม ประชุมคณะอนุกรรมการส่งเสริมคุณธรรมกระทรวงยุติธรรม โดยกรมคุ้มครองสิทธิและเสรีภาพ ได้รับการคัดเลือกให้เป็น “องค์กรคุณธรรมต้นแบบโดดเด่นกระทรวงยุติธรรม ประจําปีงบประมาณ พ.ศ. ๒๕๖๔”
ในวันพุธที่ ๑๘ สิงหาคม ๒๕๖๔ เวลา ๑๕.๐๐ น. ศาตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะอนุกรรมการส่งเสริมคุณธรรมกระทรวงยุติธรรม ครั้งที่ ๑/๒๕๖๔ ผ่านระบบการประชุมทางไกล (Video Conference) โดยมีนายนิยม เติมศรีสุข รองปลัดกระทรวงยุติธรรม พร้อมด้วยคณะอนุกรรมการฯ และผู้แทนจากหน่วยงานที่เกี่ยวข้อง เข้าร่วมประชุม
สําหรับการประชุมในครั้งนี้ เป็นการพิจารณาผลการประเมินองค์กรคุณธรรมของหน่วยงานในสังกัดกระทรวงยุติธรรม ประจําปีงบประมาณ พ.ศ. ๒๕๖๔ ตามคู่มือการประเมินชุมชน องค์กร อําเภอ และจังหวัดคุณธรรม ภายใต้แผนแม่บทส่งเสริมคุณธรรมแห่งชาติ ฉบับที่ ๑ (พ.ศ. ๒๕๕๙–๒๕๖๔) อีกทั้งเป็นการพิจารณาคัดเลือกองค์กรคุณธรรมต้นแบบโดดเด่นกระทรวงยุติธรรม ประจําปีงบประมาณ พ.ศ. ๒๕๖๔ ซึ่งที่ประชุมมีมติคัดเลือกให้ กรมคุ้มครองสิทธิและเสรีภาพ เป็นองค์กรคุณธรรมต้นแบบโดดเด่นของกระทรวงยุติธรรม ประจําปี พ.ศ. ๒๕๖๔
ทั้งนี้ เมื่อคณะอนุกรรมการส่งเสริมคุณธรรมระดับกระทรวงแต่ละกระทรวง คัดเลือกองค์กรคุณธรรมต้นแบบที่มีความโดดเด่นกระทรวงละ ๑ องค์กรแล้ว ศูนย์ปฏิบัติการต่อต้านการทุจริตกระทรวงยุติธรรม จะส่งผลการคัดเลือกองค์กรต้นแบบโดดเด่นไปยังกรมการศาสนา กระทรวงวัฒนธรรม เพื่อเสนอต่อคณะอนุกรรมการด้านการประเมินชุมชน องค์กร อําเภอ และจังหวัดคุณธรรม โดยมี ปลัดกระทรวงวัฒนธรรม เป็นประธาน ต่อไป
รัฐบาลไทย-ข่าวทำเนียบรัฐบาล-อธิรัฐ ตรวจความพร้อม จ.ชลบุรี ดูแลนักท่องเที่ยวและมาตราการป้องกันโควิด-19
วันศุกร์ที่ 17 ธันวาคม 2564
อธิรัฐ ตรวจความพร้อม จ.ชลบุรี ดูแลนักท่องเที่ยวและมาตราการป้องกันโควิด-19
สร้างความมั่นใจช่วงเทศกาลปีใหม่
วันศุกร์ที่ 17 ธันวาคม 2564 ดร.อธิรัฐ รัตนเศรษฐ รัฐมนตรีช่วยว่าการกระทรวงคมนาคม ลงพื้นที่ท่าเทียบเรือเกาะลอย อ.ศรีราชา จ.ชลบุรี โดยมีนายสมพงษ์ จิรศิริเลิศ รองอธิบดีกรมเจ้าท่า ด้านปฏิบัติการ พร้อมด้วย นายพิสุทธิ์ อมรยุทธิ์ ผู้อํานวยการสํานักงานเจ้าท่าภูมิภาคที่ 6 นายปรีชา เพชรเลิศ หัวหน้ากลุ่มตรวจสภาพเรือ รักษาการในตําแหน่ง ผู้อํานวยการสํานักงานเจ้าท่าภูมิภาคสาขาชลบุรี นายนัฐธี เม่นนิ่ม ผู้อํานวยการสํานักงานควบคุมการจราจรและความปลอดภัยทางทะเล และนายเอกราช คันธโร ผู้อํานวยการสํานักงานเจ้าท่าภูมิภาคสาขาพัทยา ร่วมให้การต้อนรับ ในการตรวจความพร้อมรับนักท่องเที่ยวช่วงเทศกาลปีใหม่ซึ่งจากสถิติ 3 เดือนย้อนหลัง (ก.ย. - พ.ย. 64) ท่าเทียบเรือเกาะลอยมีผู้ใช้บริการเฉลี่ยเดือนละกว่า 6,000 คน และในช่วงปีใหม่คาดว่าจะมีจํานวนเพิ่มมากขึ้น ท่านรัฐมนตรีช่วยฯ จึงได้มอบหมายให้สํานักงานเจ้าท่าภูมิภาคสาขาชลบุรี เข้มงวดความปลอดภัยและมาตรการป้องกันการแพร่ระบาดโควิด-19 รวมถึงให้ผู้ประกอบการตรวจสอบเรือทุกลําต้องอยู่ในสภาพพร้อมให้บริการ และเพียงพอต่อจํานวนนักท่องเที่ยว
จากนั้นเดินทางไปยังสํานักงานเจ้าท่าภูมิภาคสาขาพัทยา เพื่อรับฟังการบรรยายสรุปภารกิจของสํานักงานเจ้าท่าฯ และสํานักงานควบคุมการจราจรและความปลอดภัยทางทะเล และการเตรียมพร้อมมาตรการป้องกันโควิด-19 โดยเฉพาะที่ท่าเรือแหลมบาลีฮาย ท่าเรือหน้าบ้าน (เกาะล้าน) และท่าเรือหาดตาแหวน (เกาะล้าน) ซึ่งในปี 64 (ม.ค.-พ.ย.) มีผู้ใช้บริการรวมกว่า 343,899 คน และจะเพิ่มมากขึ้นในช่วงเทศกาลปีใหม่ ท่านรัฐมนตรีช่วยฯ ได้สั่งการให้สํานักงานเจ้าท่าฯ บูรณาการร่วมกับหน่วยงานที่เกี่ยวข้องจัดทําแผนปฏิบัติมาตรการเพื่อความปลอดภัยและการป้องกันการแพร่ระบาดโควิด-19 โดยให้จัดตั้งศูนย์อํานวยการความปลอดภัยทางน้ํา จุดอํานวยการความสะดวกและประชาสัมพันธ์ รวมทั้งจัดเจ้าหน้าที่ประจําจุดตามท่าเรือตลอดเวลา
รัฐบาลไทย-ข่าวทำเนียบรัฐบาล-กระทรวงยุติธรรม ประชุมคณะอนุกรรมการพัฒนากฎหมายและการบังคับใช้ ครั้งที่ ๔/๒๕๖๔
วันพุธที่ 15 กันยายน 2564
กระทรวงยุติธรรม ประชุมคณะอนุกรรมการพัฒนากฎหมายและการบังคับใช้ ครั้งที่ ๔/๒๕๖๔
กระทรวงยุติธรรม ประชุมคณะอนุกรรมการพัฒนากฎหมายและการบังคับใช้ ครั้งที่ ๔/๒๕๖๔
ในวันอังคารที่ ๑๔ กันยายน ๒๕๖๔ เวลา ๑๓.๓๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะอนุกรรมการพัฒนากฎหมายและการบังคับใช้ ครั้งที่ ๔/๒๕๖๔ ผ่านระบบการประชุมทางไกล (Video Conference) พร้อมด้วย พันตํารวจโท พงษ์ธร ธัญญสิริ ผู้อํานวยการสํานักงานกิจการยุติธรรม นายชัยวัฒน์ ร่างเล็ก รองผู้อํานวยการสํานักงานกิจการยุติธรรม และผู้แทนจากหน่วยงานในกระบวนการยุติธรรม เช่น สํานักงานศาลยุติธรรม สํานักงานอัยการสูงสุด และสํานักงานคณะกรรมการกฤษฎีกา เข้าร่วมประชุม เพื่อพิจารณาร่างพระราชบัญญัติประวัติอาชญากรรม พ.ศ. ....
โดยที่ประชุมได้มีมติเห็นชอบในหลักการของร่างพระราชบัญญัติฯ และมอบหมายให้ฝ่ายเลขานุการ ปรับปรุงร่างพระราชบัญญัติฯ ให้มีความครบถ้วนสมบูรณ์ ตามข้อสังเกตเพิ่มเติมเรื่องคณะกรรมการที่จะทําหน้าที่ช่วยเหลือนายทะเบียนในการพิจารณากลั่นกรองคําร้องขอเปิดเผยหรือไม่เปิดเผยประวัติอาชญากรรม
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม สั่งกรมคุมประพฤตินำผู้ถูกคุมความประพฤติ ทำงานบริการสังคม ช่วยเหลือผู้ประสบภัยน้ำท่วมทั่วประเทศ ย้ำต้องเข้าถึงทุกพื้นที่ เร่งสร้างความสุขให้ประชาชน
วันอังคารที่ 5 ตุลาคม 2564
รัฐมนตรีว่าการกระทรวงยุติธรรม สั่งกรมคุมประพฤตินําผู้ถูกคุมความประพฤติ ทํางานบริการสังคม ช่วยเหลือผู้ประสบภัยน้ําท่วมทั่วประเทศ ย้ําต้องเข้าถึงทุกพื้นที่ เร่งสร้างความสุขให้ประชาชน
รัฐมนตรีว่าการกระทรวงยุติธรรม สั่งกรมคุมประพฤตินําผู้ถูกคุมความประพฤติ ทํางานบริการสังคม ช่วยเหลือผู้ประสบภัยน้ําท่วมทั่วประเทศ ย้ําต้องเข้าถึงทุกพื้นที่ เร่งสร้างความสุขให้ประชาชน
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวว่า จากสถานการณ์วิกฤตน้ําท่วมในหลายพื้นที่ทั่วประเทศ ตนได้ให้ทุกหน่วยงานในกระทรวงยุติธรรมเร่งลงพื้นที่ให้เข้าถึงและช่วยเหลือประชาชน ล่าสุดได้สั่งการให้กรมคุมประพฤติ โดยสํานักงานคุมประพฤติจังหวัด พร้อมอาสาสมัครคุมประพฤติ บูรณาการประสานความร่วมมือกับหน่วยงานต่างๆ ลงพื้นที่นําผู้ถูกคุมความประพฤติ ทํางานบริการสังคม ช่วยเหลือผู้ประสบภัยน้ําท่วม โดยการทําผนังกั้นน้ํา พร้อมกรอกกระสอบทราย ขนกระสอบทรายเพื่อทําแนวป้องกันน้ําท่วมและความเสียหายที่เกิดจากอุทกภัย และทําทางเดินชั่วคราวสําหรับใช้สัญจรไปมาระหว่างพื้นที่ประสบภัย โดยมีพื้นที่ที่เร่งดําเนินการไปแล้ว เช่น พระนครศรีอยุธยา
"กิจกรรมครั้งนี้มีวัตถุประสงค์ให้ผู้กระทําผิดได้ฝึกการทํางานร่วมกับบุคคลอื่น และเกิดการยอมรับและทัศนคติที่ดีของคนในชุมชน มีความภาคภูมิใจในตนเอง และก่อให้เกิดประโยชน์ต่อชุมชน โดยผมได้ย้ําให้ทุกหน่วยงานในกระทรวงทําตัวเป็นเหมือนเพื่อนกับพี่น้องประชาชน เข้าให้ถึงทุกแห่ง เพื่อสร้างความสุขให้กับทุกพื้นที่"นายสมศักดิ์ กล่าว
รัฐบาลไทย-ข่าวทำเนียบรัฐบาล-กระทรวงการท่องเที่ยวและกีฬา Kick off การแข่งขัน 31 วัน 31 ล้านแคลอรี่
วันพุธที่ 6 กรกฎาคม 2565
กระทรวงการท่องเที่ยวและกีฬา Kick off การแข่งขัน 31 วัน 31 ล้านแคลอรี่
บันทึกภาพและวิดีทัศน์ประชาสัมพันธ์โครงการ Calories Credit Challenge (CCC)
วันที่ 1 กรกฎาคม 2565 นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา พร้อมด้วย นายโชติ ตราชู ปลัดกระทรวงการท่องเที่ยวและกีฬา,นางสาวดารณี ลิขิตวรศักดิ์ รองปลัดกระทรวงฯ และดร.ก้องศักด ยอดมณี ผู้ว่าการการกีฬาแห่งประเทศไทย ร่วมบันทึกภาพและวิดีทัศน์ประชาสัมพันธ์โครงการCalories Credit Challenge (CCC)พร้อมผู้แทนหน่วยงานภายใต้สังกัดกระทรวงฯ ทั้ง 8 หน่วยงาน ณ สนามกีฬาฟุตบอล 1 การกีฬาแห่งประเทศไทย หัวหมาก
บุคลากรหน่วยงานภายใต้สังกัดกระทรวงทั้ง 8 หน่วยงาน ได้แก่
1. สํานักงานปลัดกระทรวงการท่องเที่ยวและกีฬา และ สํานักงานรัฐมนตรี
2. กรมการท่องเที่ยว
3. กรมพลศึกษา
4. มหาวิทยาลัยการกีฬาแห่งชาติ
5. การท่องเที่ยวแห่งประเทศไทย
6. การกีฬาแห่งประเทศไทย
7. กองบัญชาการตํารวจท่องเที่ยว
8. องค์การบริหารการพัฒนาพื้นที่พิเศษเพื่อการท่องเที่ยวอย่างยั่งยืน (องค์การมหาชน) หรือ อพท.
เริ่มการแข่งขัน ตั้งแต่วันที่ 1 ถึง 31 ก.ค. 65 ชิงรางวัลจากรัฐมนตรีว่าการกระทรวงการท่องเที่ยวและกีฬา
รัฐบาลไทย-ข่าวทำเนียบรัฐบาล-เร่งควบคุมโควิด-19 ภายในแคมป์คนงาน
วันพุธที่ 16 มิถุนายน 2564
เร่งควบคุมโควิด-19 ภายในแคมป์คนงาน
....
"แคมป์คนงาน" ถือว่าเป็นคลัสเตอร์โควิด-19 ที่ต้องเฝ้าระวังอย่างต่อเนื่อง เพื่อให้การควบคุมการแพร่ระบาดโรคโควิด-19 ภายในแคมป์คนงาน พื้นที่กทม. และปริมณฑลอยู่ในวงจํากัดได้อย่างรวดเร็ว
.
รัฐบาล จึงได้ให้กําลังพลทหารทุกเหล่าทัพ เข้าไปช่วยสนับสนุนส่วนราชการต่าง ๆ ที่กําลังปฏิบัติหน้าที่ควบคุมการแพร่ระบาดโรคโควิด-19 โดยเฉพาะแคมป์คนงานที่มีกว่า 400 แห่ง
.
โดยได้จัดตั้งศูนย์ปฏิบัติการฉุกเฉิน ( EOC ) เพื่อช่วยจํากัดการเคลื่อนย้ายแรงงานเข้า - ออก และนําเข้าสู่ระบบการรักษาโดยเร็ว
.
นอกจากนี้ ยังได้ดําเนินการช่วยเหลือดูแลประชาชนที่ได้รับผลกระทบ เช่น จัดรถครัวสนามประกอบอาหาร , ช่วยสนับสนุนพ่นยาฆ่าเชื้อในโรงเรียน เป็นต้น
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โครงการกระจายวัคซีนทางเลือกให้กับประชาชนในพื้นที่ปากเกร็ด จ.นนทบุรี (สำนักงานปลัดกระทรวงกลาโหม พื้นที่ ศรีสมาน) (14 ก.ย.64)
วันพุธที่ 15 กันยายน 2564
โครงการกระจายวัคซีนทางเลือกให้กับประชาชนในพื้นที่ปากเกร็ด จ.นนทบุรี (สํานักงานปลัดกระทรวงกลาโหม พื้นที่ ศรีสมาน) (14 ก.ย.64)
สู่เป้าหมาย 33,000 คน ภายใน กันยายน 2564
อัปเดต  “ศูนย์ฉีดวัคซีนทางเลือก ซิโนฟาร์ม”อํานวยความสะดวกให้ประชาชน พื้นที่ปากเกร็ด จ.นนทบุรี
ฉีดวันที่ 14 ก.ย.64 จํานวน 600 คน
ฉีดไปแล้ว 24,500 คน
ต้องฉีดอีก 8,500 คน
รัฐบาลไทย-ข่าวทำเนียบรัฐบาล-โฆษกรัฐบาลกล่าวอวยพรวันปีใหม่ ยืนยัน นายกฯ พร้อมทำงานอย่างหนัก ควบคุมการแพร่ระบาดโควิด-19 กระตุ้นเศรษฐกิจ “พลิกโฉมประเทศไทย”
วันเสาร์ที่ 1 มกราคม 2565
โฆษกรัฐบาลกล่าวอวยพรวันปีใหม่ ยืนยัน นายกฯ พร้อมทํางานอย่างหนัก ควบคุมการแพร่ระบาดโควิด-19 กระตุ้นเศรษฐกิจ “พลิกโฉมประเทศไทย”
โฆษกรัฐบาลกล่าวอวยพรวันปีใหม่ ยืนยัน นายกฯ พร้อมทํางานอย่างหนัก ควบคุมการแพร่ระบาดโควิด-19 กระตุ้นเศรษฐกิจ “พลิกโฉมประเทศไทย”
วันนี้ (1 มกราคม 2565) นายธนกร วังบุญคงชนะ โฆษกประจําสํานักนายกรัฐมนตรี กล่าวอวยพรปีใหม่พี่น้องประชาชน ฝากความห่วงใยถึงพี่น้องประชาชน พร้อมขอให้ชาวไทยเชื่อมั่นการบริหารราชการของ พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ซึ่งรัฐบาลพร้อมทํางานอย่างหนัก ควบคุมสถานการณ์ การระบาดของโรคโควิด-19 ตามมาตรการด้านสาธารณสุขที่ได้ดําเนินมาตลอดปี 2564 ทั้งมาตรการควบคุม แผนจัดหา และเร่งฉีดวัคซีนให้กับประชาชน ควบคู่ไปกับมาตรการเยียวยาและกระตุ้นเศรษฐกิจ
โฆษกประจําสํานักนายกฯ กล่าวอีกว่า รัฐบาลตั้งใจ พลิกโฉมประเทศไทย เร่งฟื้นฟูเศรษฐกิจและสังคมสู่อนาคต มั่นใจว่า ด้วยความร่วมมือร่วมใจ และกําลังใจจากประชาชนทุกคน ประเทศไทยจะกลับมาเข้มแข็งอีกครั้ง ขออวยพรให้ประชาชนชาวไทยสุขภาพสมบูรณ์แข็งแรง มีความสุข และสร้างความสมดุลระหว่างการอยู่ร่วมกับโควิดและดูแลตัวอย่างเคร่งครัดแบบ Universal Prevention และขอให้มีความสุขสมหวังทุกประการในปี 2565
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เผยกรมคุ้มครองสิทธิ เตรียมเยียวยานักปั่นถูกกระแทกล้ม
วันพุธที่ 22 มิถุนายน 2565
รัฐมนตรีว่าการกระทรวงยุติธรรม เผยกรมคุ้มครองสิทธิ เตรียมเยียวยานักปั่นถูกกระแทกล้ม
รัฐมนตรีว่าการกระทรวงยุติธรรม เผยกรมคุ้มครองสิทธิ เตรียมเยียวยานักปั่นถูกกระแทกล้ม ชวนผู้เสียหายรับสิทธิ ไม่ว่าจะคดีเล็กหรือใหญ่พร้อมช่วยเหลือทุกคน
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงกรณีที่นักปั่นจักรยานจากชลบุรี ถูกผู้แข่งขันกระแทกจนล้มก่อนเข้าเส้นชัย ในการแข่งจักรยาน Bike 4 All ที่บึงสีไฟ จ.พิจิตร ว่า สํานักงานยุติธรรมจังหวัดชลบุรี ได้ลงพื้นที่ พบกับนายจักรพัชร วรศิริ หรือเตอร์ ผู้เสียหาย ทราบว่าได้เข้าแจ้งความที่สภ.เสม็ด จ.ชลบุรี เพื่อดําเนินคดีกับนายณัฐพล บํารุงรักษ์ คู่กรณี เนื่องจากการกระทําของนายณัฐพล ได้ก่อให้เกิดความเสียหาย เฟรมจักรยานบุบ ล้อหน้าแตก แกนล้อ มือเปลี่ยนเกียร์มีรอยถลอก และหลังเกิดเหตุนายณัฐพลก็ยังไม่ติดต่อมา โดยค่าเสียหายเฉพาะล้อรถจักรยานราคากว่า 5 หมื่นบาท ส่วนค่ารักษาพยาบาลอีกส่วนหนึ่ง โดยทางตํารวจส่งเรื่องประสานไปยัง สภ.เมืองพิจิตร เพื่อดําเนินการตามกฎหมาย
นายสมศักดิ์ กล่าวว่า กรมคุ้มครองสิทธิและเสรีภาพ ได้พิจารณาแล้วเห็นว่าผู้บาดเจ็บไม่มีส่วนร่วมในการกระทําความผิดดังกล่าว และได้แจ้งความดําเนินคดี ซึ่งผู้บาดเจ็บมีสิทธิได้รับค่าตอบแทนผู้เสียหายในคดีอาญา ตามพ.ร.บ.ค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา คือ ค่ารักษาพยาบาลไม่เกิน 40,000 บาท ค่าฟื้นฟูสมรรถภาพร่างกายและจิตใจไม่เกิน 20,000 บาท ค่าขาดประโยชน์ทํามาหาได้ตามจํานวนวันที่พักรักษาตัวตามค่าแรงขั้นต่ําจ.ชลบุรี วันละ 336 บาท และค่าตอบแทนความเสียหายอื่นไม่เกิน 50,000 บาท โดยเจ้าหน้าได้แจ้งขั้นตอนการขอรับค่าตอบแทนเรียบร้อยแล้ว ซึ่งเบื้องต้น นายจักรพัชร มีค่ารักษาพยาบาลไปแล้ว 5,700 บาท
"กระทรวงยุติธรรม มีเงินช่วยเหลือในส่วนนี้ให้กับผู้เสียหายทุกคน ไม่ว่าจะคดีเล็กหรือคดีใหญ่ ผู้เสียหายสามารถเข้ารับสิทธิ์ได้ที่กรมคุ้มครองสิทธิและเสรีภาพ กระทรวงยุติธรรม หรือที่สํานักงานยุติธรรมจังหวัดทั่วประเทศ หรือโทร 1111 กด 77 เรายินดีที่จะให้ความช่วยเหลือทุกคน"นายสมศักดิ์ กล่าว
รัฐบาลไทย-ข่าวทำเนียบรัฐบาล-ปลัดกอบชัยฯ เป็นประธานการประชุมคณะกรรมการจัดงานรางวัลอุตสาหกรรม ประจำปี พ.ศ. 2565
วันอังคารที่ 19 เมษายน 2565
ปลัดกอบชัยฯ เป็นประธานการประชุมคณะกรรมการจัดงานรางวัลอุตสาหกรรม ประจําปี พ.ศ. 2565
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการจัดงานรางวัลอุตสาหกรรม ประจําปี พ.ศ. 2565
ปลัดกอบชัยฯ เป็นประธานการประชุมคณะกรรมการจัดงานรางวัลอุตสาหกรรม ประจําปี พ.ศ. 2565
วันนี้ (19 เมษายน 2565) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการจัดงานรางวัลอุตสาหกรรม ประจําปี พ.ศ. 2565 ครั้งที่ 1/2565 เพื่อติดตามความก้าวหน้า ในการพิจารณาคัดเลือกอุตสาหกรรมยอดเยี่ยม อุตสาหกรรมดีเด่นและอุตสาหกรรมขนาดกลางและขนาดย่อมดีเด่นประจําปี 2565 โดยมี นายจุลพงษ์ ทวีศรี รองปลัดกระทรวงอุตสาหกรรม นายบรรจง สุกรีฑา เลขาธิการสํานักงานมาตรฐานผลิตภัณฑ์อุตสาหกรรม คณะกรรมการและผู้ที่เกี่ยวข้องเข้าร่วมประชุม ณ ห้องประชุม อก.1 อาคารสํานักงานปลัดกระทรวงอุตสาหกรรม
#กระทรวงอุตสาหกรรม
#รางวัลอุตสาหกรรม
รัฐบาลไทย-ข่าวทำเนียบรัฐบาล-สำนักงานปลัดกระทรวงกลาโหม จัดกิจกรรมวันทำความสะอาดใหญ่ (Big Cleaning Day) เพื่อเตรียมการรับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี
วันจันทร์ที่ 9 พฤษภาคม 2565
สํานักงานปลัดกระทรวงกลาโหม จัดกิจกรรมวันทําความสะอาดใหญ่ (Big Cleaning Day) เพื่อเตรียมการรับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี
เสด็จพระราชดําเนินทรงบวงสรวงพระหลักเมือง เนื่องในโอกาสกรุงรัตนโกสินทร์ ครบ ๒๔๐ ปี (๑๐ พ.ค.๖๕)
เช้าวันนี้ ๙ พฤษภาคม ๒๕๖๕ เวลา ๐๘.๐๐ น. สํานักงานปลัดกระทรวงกลาโหม จัดกิจกรรมวันทําความสะอาดใหญ่ (Big Cleaning Day) เพื่อเตรียมการรับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เสด็จพระราชดําเนินทรงบวงสรวงพระหลักเมือง เนื่องในโอกาสกรุงรัตนโกสินทร์ ครบ ๒๔๐ ปี (๑๐ พ.ค.๖๕) ณ บริเวณโดยรอบศาลหลักเมือง และศาลาว่าการกลาโหม
สําหรับการดําเนินกิจกรรมในครั้งนี้ มีผู้เข้าร่วมกิจกรรมทําความสะอาดปรับปรุงภูมิทัศน์ ประกอบด้วยข้าราชการจาก นขต สป. ส่วนราชการในพื้นที่ และประชาชนในพื้นที่โดยรอบ จํานวน ๔๕๐ คน ร่วมกันปรับปรุงภูมิทัศน์ให้เกิดความเรียบร้อย มีความสวยงาม โดยร่วมกันทําความสะอาด เก็บขยะ สําหรับประชาชนทุกคนที่มาร่วมกิจกรรมในครั้งนี้ ถือเป็นจิตอาสาที่เสียสละเพื่อส่วนรวม ตามพระราโชบายของพระบาทสมเด็จพระเจ้าอยู่หัว ที่ต้องการให้คนไทยมีความเสียสละ มีความรัก และมีความสามัคคีในการทําความดีเพื่อสังคม
#สํานักงานปลัดกระทรวงกลาโหม #กองบัญชาการกองทัพไทย #กองทัพบก #กองทัพเรือ #กองทัพอากาศ #สํานักงานตํารวจแห่งชาติ
รัฐบาลไทย-ข่าวทำเนียบรัฐบาล-ดีอีเอส เผยผลสำรวจ Thailand Digital Outlook พบการเข้าถึงอินเทอร์เน็ตของครัวเรือนไทยเพิ่มขึ้น ย้ำบูรณาการข้อมูลสถิติดิจิทัลของประเทศ มุ่งพัฒนาไทยทัดเทียมนานาประเทศ
วันศุกร์ที่ 26 สิงหาคม 2565
ดีอีเอส เผยผลสํารวจ Thailand Digital Outlook พบการเข้าถึงอินเทอร์เน็ตของครัวเรือนไทยเพิ่มขึ้น ย้ําบูรณาการข้อมูลสถิติดิจิทัลของประเทศ มุ่งพัฒนาไทยทัดเทียมนานาประเทศ
ดีอีเอส เผยผลสํารวจ Thailand Digital Outlook พบการเข้าถึงอินเทอร์เน็ตของครัวเรือนไทยเพิ่มขึ้น ย้ําบูรณาการข้อมูลสถิติดิจิทัลของประเทศ มุ่งพัฒนาไทยทัดเทียมนานาประเทศ
เมื่อวันที่26สิงหาคม2565 นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมเป็นประธานเปิดงานสัมมนาเพื่อเผยแพร่ผลการศึกษาโครงการศึกษาThailand Digital Outlookประจําปีพ.ศ.2565ณโรงแรมเซ็นทราบายเซ็นทาราศูนย์ราชการแจ้งวัฒนะจัดงานโดยสํานักงานคณะกรรมการดิจิทัลเพื่อเศรษฐกิจและสังคมแห่งชาติ(สดช.)ร่วมกับหน่วยงานสังกัดกระทรวงฯได้แก่สํานักงานพัฒนาธุรกรรมทางอิเล็กทรอนิกส์(สพธอ.)และสํานักงานสถิติแห่งชาติ(สสช.) ได้ดําเนินการจัดเก็บรวบรวมข้อมูลตัวชี้วัดและสถิติด้านการพัฒนาดิจิทัลเพื่อเศรษฐกิจและสังคมของประเทศไทยเพื่อนําข้อมูลต่างๆมาใช้สําหรับประเมินผลจากการดําเนินนโยบายด้านการพัฒนาดิจิทัลของประเทศ
สําหรับโครงการศึกษาThailand Digital Outlookได้ดําเนินเข้าสู่ปีที่4ซึ่งสดช.ซึ่งศึกษาตัวชี้วัดด้านดิจิทัลของประเทศอ้างอิงตามกรอบมาตรฐานสากลที่องค์การเพื่อความร่วมมือและการพัฒนาทางเศรษฐกิจหรือองค์การOECD (The Organization for Economic Co-operation and Development) ทั้งนี้การสํารวจพบว่าตัวชี้วัดด้านดิจิทัลของประเทศส่วนใหญ่ดีขึ้นในทุกมิติได้แก่มิติการเข้าถึงการเข้าถึงอินเทอร์เน็ตของครัวเรือนไทยอยู่ที่88.0 %เพิ่มขึ้นจากปี2564 ซึ่งสดช.ได้สํารวจข้อมูลการใช้ประโยชน์จากอินเทอร์เน็ตในทั่วทุกพื้นที่ของประเทศครอบคลุมตัวชี้วัดตามกรอบDigital Economy OutlookของOECDตลอดจนศึกษาเพิ่มเติมในกรอบตัวชี้วัดที่สะท้อนบริบทของประเทศไทยอันจะช่วยให้ประเทศไทยมีข้อมูลที่สะท้อนภาพThailand Digital Outlookที่เด่นชัดเห็นถึงจุดเด่นของการพัฒนาด้านดิจิทัลที่ประเทศไทยมีเปรียบเทียบกับนานาประเทศทราบถึงปัญหาอุปสรรคและข้อจํากัดที่จะต้องเร่งเข้าไปแก้ไขเพื่อขับเคลื่อนดิจิทัลเพื่อเศรษฐกิจและสังคมของประเทศให้เกิดประสิทธิภาพ
****************
รัฐบาลไทย-ข่าวทำเนียบรัฐบาล-สธ.เผยสถานการณ์ “โควิด” กำลังเพิ่มขึ้น อย่าเพิ่งผ่อนคลายหน้ากาก ฉีดวัคซีนเข็มกระตุ้นเพิ่มเติม
วันจันทร์ที่ 4 กรกฎาคม 2565
สธ.เผยสถานการณ์ “โควิด” กําลังเพิ่มขึ้น อย่าเพิ่งผ่อนคลายหน้ากาก ฉีดวัคซีนเข็มกระตุ้นเพิ่มเติม
กระทรวงสาธารณสุขเผยสถานการณ์โควิดพบผู้ติดเชื้อเพิ่มขึ้น แต่ผู้ป่วยเข้ารักษาในโรงพยาบาลยังเพิ่มไม่มาก อยู่ในช่วงเข้าสู่ Small Wave แรกหลังพ้นระลอกโอมิครอนเมื่อต้นปี คาด 10 สัปดาห์จากนี้อาจพบผู้ป่วยในโรงพยาบาลมากขึ้นสูงสุดในช่วงกันยายน
กระทรวงสาธารณสุขเผยสถานการณ์โควิดพบผู้ติดเชื้อเพิ่มขึ้น แต่ผู้ป่วยเข้ารักษาในโรงพยาบาลยังเพิ่มไม่มากอยู่ในช่วงเข้าสู่Small Wave แรกหลังพ้นระลอกโอมิครอนเมื่อต้นปี คาด 10 สัปดาห์จากนี้อาจพบผู้ป่วยในโรงพยาบาลมากขึ้นสูงสุดในช่วงกันยายน ย้ําอย่าเพิ่งรีบผ่อนคลายหน้ากาก และยังต้องเร่งฉีดวัคซีนเข็มกระตุ้น
วันนี้ (4 กรกฎาคม 2565) ที่กระทรวงสาธารณสุข จ.นนทบุรี นพ.จักรรัฐ พิทยาวงศ์อานนท์ ผู้อํานวยการกองระบาดวิทยา กรมควบคุมโรค แถลงสถานการณ์โควิด 19 สายพันธุ์โอมิครอน ว่า สถานการณ์โควิด 19 ทั่วโลกหลายประเทศพบรายงานสายพันธุ์ย่อยโอมิครอนBA.4/BA.5 เพิ่มขึ้น โดยเฉพาะยุโรป สหรัฐอเมริกา ดังนั้น ผู้เดินทางไปต่างประเทศที่อาจมีการผ่อนคลายเรื่องหน้ากากแล้ว ยังแนะนําให้สวมหน้ากากเพื่อป้องกันการติดเชื้อ เพื่อไม่ให้นําเชื้อกลับมาติดกลุ่มเสี่ยงที่บ้าน และเมื่อกลับมาแล้วขอให้สวมหน้ากาก เลี่ยงไปสถานที่สาธารณะ ถ้าป่วยมีอาการแล้วสงสัยตรวจ ATK ได้เลย
สําหรับประเทศไทยพบผู้ติดเชื้อ ผู้ป่วยกําลังรักษา ผู้ป่วยอาการหนัก และผู้เสียชีวิตเพิ่มขึ้น เนื่องจากผ่อนคลายมาตรการต่าง ๆ ทําให้พบผู้ติดเชื้อที่อาการไม่มากและรักษาตัวที่บ้านมากขึ้น โดยพบผู้รักษาในระบบHI เพิ่มขึ้นเป็นเกือบ 1.5 หมื่นราย ลงทะเบียนรับยาผ่านระบบ สปสช. แบบผู้ป่วยนอกเพิ่มขึ้นจาก 1.91 แสนราย เป็น 2.07 แสนรายในสัปดาห์นี้ แต่ผู้ป่วยที่เข้ารักษาในโรงพยาบาลยังเพิ่มขึ้นไม่มาก อยู่ในเกณฑ์รองรับได้ในระบบสาธารณสุข โดยจังหวัดที่พบเข้ารักษาในโรงพยาบาลเพิ่มขึ้น คือ กทม. ปริมณฑล จังหวัดใหญ่และท่องเที่ยว จึงต้องพิจารณาควบคุมการระบาดในบางส่วน อาจมีการเพิ่มเติมมาตรการป้องกันโรค เช่น การสวมหน้ากากไปในพื้นที่มีการรวมกลุ่ม การใช้ขนส่งสาธารณะทุกประเภทต้องสวมหน้ากาก สําหรับอัตราครองเตียงภาพรวมอยู่ที่ 10% แม้บางจังหวัดที่มีการนําเตียงโควิดไปใช้ดูแลรักษาโรคอื่น ทําให้อัตราครองเตียงเพิ่มขึ้น แต่อยู่ในระดับ 20-30% ยังไม่เกิน 50% ที่ต้องเพิ่มจํานวนเตียง ส่วนยารักษาต่าง ๆ มีมากพอรองรับ
นพ.จักรรัฐกล่าวว่า กรมควบคุมโรคได้คาดการณ์ผู้ติดเชื้อรายใหม่และเสียชีวิต ตั้งแต่วันที่ 1 ก.ค.2565 เป็นต้นไปว่าอาจเกิดการระบาดเป็นระลอกเล็ก ๆ (Small Wave) ได้ ซึ่งช่วงนี้มีสัญญาณว่ากําลังมีการติดเชื้อเพิ่มขึ้น อาจทําให้มีผู้ไปรักษาในโรงพยาบาลมากขึ้น หากยังคงมาตรการเหมือนช่วงเดือนมิถุนายน คาดช่วง 10 สัปดาห์จากนี้ไปจนถึงเดือนกันยายนจะเป็นช่วงพีคสุดของเวฟในการเจอผู้ป่วยรักษาในโรงพยาบาล แต่ถ้าผ่อนคลายมาตรการทั้งหมดไม่สวมหน้ากาก ก็อาจจะมีผู้ป่วยมากขึ้นอีก และหากกลุ่ม 608 ป่วยมากขึ้น ก็อาจจะเป็นระลอกใหญ่ขึ้นได้ ดังนั้นอย่าเพิ่งรีบผ่อนหน้ากากอนามัย ขอให้ใส่ไว้ก่อนเมื่ออยู่ในสถานที่ปิด สถานที่แออัด ขนส่งสาธารณะ โดยเฉพาะกลุ่ม 608และรีบไปรับวัคซีนเข็มกระตุ้นเพิ่มเติม ซึ่งจะช่วยลดและป้องกันอาการป่วยรุนแรงและเสียชีวิตลงได้
************************************** 4 กรกฎาคม 2565
รัฐบาลไทย-ข่าวทำเนียบรัฐบาล-โครงการสินเชื่อห่วงใย สู้ภัยโควิด-19
วันจันทร์ที่ 28 มีนาคม 2565
โครงการสินเชื่อห่วงใย สู้ภัยโควิด-19
วันพุธที่ 23 มีนาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลห่วงใยประชาชนที่ประสบปัญหาทางการเงินเนื่องจากสถานการณ์แพร่ระบาดของโรคโควิด-19 จึงเปิดโครงการสินเชื่อห่วงใย เพื่อสู้ภัยโควิด-19 ให้ประชาชนที่มีสัญชาติไทย อายุ 20 ปีบริบูรณ์ขึ้นไปสามารถยื่นขอเพื่อเป็นค่าใช้จ่ายหมุนเวียนในครอบครัว ลดภาระหนี้สิน หรือแก้ปัญหาการขาดสภาพคล่อง รายละไม่เกิน 10,000 บาท อัตราดอกเบี้ยคงที่ที่ร้อยละ 0.35 ต่อเดือน ปลอดชําระทั้งเงินต้นและดอกเบี้ยใน 6 งวดแรก กําหนดระยะเวลาชําระคืนไม่เกิน 2 ปี โดยไม่ต้องมีผู้ค้ําและหลักประกัน ผู้สนใจยื่นขอสินเชื่อได้ทางแอปพลิเคชัน MyMo ของธนาคารออมสิน ตั้งแต่วันนี้ (23มี.ค.65) เป็นต้นไป สอบถามเพิ่มเติมได้ที่ GSB Contact Center โทร 1115 หรือทางเฟซบุ๊ค GSB Society
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ก.แรงงาน เตือนนายจ้าง/สถานประกอบการ ไม่ใช้แรงงานต่างด้าวผิดกฎหมาย ย้ำมีโทษทั้งนายจ้างและลูกจ้าง
วันจันทร์ที่ 25 ตุลาคม 2564
ก.แรงงาน เตือนนายจ้าง/สถานประกอบการ ไม่ใช้แรงงานต่างด้าวผิดกฎหมาย  ย้ํามีโทษทั้งนายจ้างและลูกจ้าง
นายไพโรจน์ โชติกเสถียร อธิบดีกรมการจัดหางาน เปิดเผยว่า จากความห่วงใยของพล.อ. ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงานในเรื่องสถานการณ์การแพร่ระบาดโรคโควิด -19
ว่าจะกลับมาปะทุอีกครั้ง หลังพบกลุ่มคนต่างด้าวหลบหนีเข้าประเทศไทยทางพรมแดนธรรมชาติ เพื่อลักลอบเดินทางไปทํางานยังกรุงเทพมหานคร และจังหวัดปริมณฑล ที่มีประชาชนอยู่อย่างหนาแน่น ซึ่งสุ่มเสี่ยงต่อการแพร่ระบาดโรคโควิด-19 จากภายนอกประเทศ นายสุชาติ ชมกลิ่น รัฐมนตรีว่าการกระทรวงแรงงาน จึงมอบหมายกรมการจัดหางานตรวจสอบและลงพื้นที่ทํางานร่วมกับหน่วยงานที่เกี่ยวข้อง เพื่อป้องกันเหตุดังกล่าว และย้ําเตือนนายจ้างสถานประกอบการว่าการใช้แรงงานต่างด้าวที่เข้าเมืองอย่างไม่ถูกต้องมีความผิดตามกฎหมายทั้งนายจ้างและลูกจ้างชาวต่างด้าว
“ทั้งนี้ หากตรวจสอบพบการฝ่าฝืนกฎหมาย นายจ้างที่จ้างคนต่างด้าวโดยไม่มีใบอนุญาตทํางาน หรือให้คนต่างด้าวทํางานนอกเหนือจากที่มีสิทธิจะทําได้ มีโทษปรับตั้งแต่ 10,000-100,000 บาทต่อคนต่างด้าวที่จ้างหนึ่งคน หากกระทําผิดซ้ําต้องมีโทษจําคุกไม่เกิน 1 ปี หรือปรับตั้งแต่ 50,000 – 200,000 บาท หรือทั้งจําทั้งปรับ และห้ามจ้างคนต่างด้าวทํางานเป็นเวลา 3 ปี และคนต่างด้าวที่ทํางานโดยไม่มีใบอนุญาตทํางานหรือทํางานนอกเหนือจากที่มีสิทธิจะทําได้ จะมีโทษปรับตั้งแต่ 5,000 – 50,000 บาท และถูกผลักดันส่งกลับ โดยตั้งแต่วันที่ 1 ตุลาคม 2563 -30 กันยายน 2564 กรมการจัดหางานมีการตรวจสอบนายจ้าง/สถานประกอบการที่ใช้แรงงานต่างด้าว จํานวน 42,555 ราย ดําเนินคดี 1,047 ราย ตรวจสอบคนต่างด้าว จํานวน 585,828 ราย ดําเนินคดี 1,437 ราย รวมค่าปรับเป็นเงิน 5,447,250 บาท ซึ่งขอฝากคําเตือนถึงนายจ้างว่าแรงงานต่างด้าวกลุ่มที่หลบหนีเข้าเมืองนั้น ไม่ได้รับการตวจคัดกรองเชื้อโควิด-19 ก่อนเดินทางเข้าประเทศไทยจากเจ้าหน้าที่ ทําให้ตัวนายจ้าง/สถานประกอบการ และชุมชน มีความสุ่มเสี่ยงที่จะรับเชื้อและเกิดเป็นคลัสเตอร์การแพร่ระบาดโรคโควิด-19 ได้ ซึ่งอาจส่งผลกระทบต่อกิจการของนายจ้างเอง ชุมชน หรือลุกลามเกิดความเสียหายในระดับประเทศ” อธิบดีกรมการจัดหางาน กล่าว
รัฐบาลไทย-ข่าวทำเนียบรัฐบาล-ธ.ก.ส. จัดตลาดนัดของดีวิถีชุมชน ประจำเดือนกรกฎาคม 2565
วันพุธที่ 20 กรกฎาคม 2565
ธ.ก.ส. จัดตลาดนัดของดีวิถีชุมชน ประจําเดือนกรกฎาคม 2565
ธ.ก.ส. รวบรวมสินค้าเกษตรและผลิตภัณฑ์ชุมชนจากเกษตรกรลูกค้า กว่า 60 ร้านค้าจัดตลาดนัดของดีวิถีชุมชน ประจําเดือนกรกฎาคม 2565 วันที่ 20 - 22 กรกฎาคมนี้ ณ บริเวณด้านหน้า ธ.ก.ส. สํานักงานใหญ่ กรุงเทพมหานคร
ธ.ก.ส. รวบรวมสินค้าเกษตรและผลิตภัณฑ์ชุมชนจากเกษตรกรลูกค้า กว่า 60 ร้านค้าจัดตลาดนัดของดีวิถีชุมชน ประจําเดือนกรกฎาคม 2565 เพิ่มช่องทางการจําหน่ายสินค้า สร้างอาชีพ สร้างรายได้ แก่เกษตรกรลูกค้า วิสาหกิจชุมชนและผู้ประกอบการ SMEs เกษตร วันที่ 20 - 22 กรกฎาคมนี้ ณ บริเวณด้านหน้า ธ.ก.ส. สํานักงานใหญ่ กรุงเทพมหานคร
นายสมเกียรติ กิมาวหา รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส.จัดงาน “ตลาดนัดของดีวิถีชุมชน ประจําเดือนกรกฎาคม 2565” ตั้งแต่วันที่ 20 - 22 กรกฎาคม 2565 ณ บริเวณด้านหน้า ธ.ก.ส. สํานักงานใหญ่ บางเขน เพื่อให้เกษตรกรลูกค้า วิสาหกิจชุมชน และผู้ประกอบการ SMEs เกษตร ได้มีสถานที่และช่องทางในการจัดจําหน่ายสินค้า อันเป็นการเพิ่มโอกาสในการสร้างอาชีพ สร้างรายได้ โดยในครั้งนี้มีบูธจําหน่ายสินค้ากว่า 60 ร้านค้า เช่น ลําไยคัดพิเศษจากจังหวัดลําพูน ผลไม้ตามฤดูกาล เช่น เงาะ ลําไย ทุเรียนจากอําเภอเขาค้อ จังหวัดเพชรบูรณ์ ผักผลไม้ พื้นถิ่นจากภาคใต้ กาแฟสดจากดอยแม่แจ๋ม จังหวัดลําปาง ดอยแม่สลอง จังหวัดเชียงราย มะพร้าวน้ําหอมคัดพิเศษจากอําเภอบ้านแพ้ว จังหวัดสมุทรสาคร อาหารโบราณเมี่ยงคํา กระยาสารท อาหารทะเลแปรรูป เมนูปลาส้ม ปลาร้า ทองม้วนน้ําตาลโตนด และเมนูโจ๊กปลาแดดเดียว และหมูอบโอ่งสูตรฮ่องเต้ จังหวัดสุโขทัย เป็นต้น ในโอกาสนี้ ธ.ก.ส. ขอเชิญชวนพี่น้องประชาชนมาร่วมชิม ชม ช้อป สินค้าจากผู้ผลิตสู่ผู้บริโภคโดยตรง ในงานตลาดนัดของดีวิถีชุมชน ประจําเดือนกรกฎาคม 2565 เพื่อสร้างรายได้ สร้างอาชีพและเป็นกําลังใจให้แก่เกษตรกร วิสาหกิจชุมชน และผู้ประกอบการ SMEs เกษตร ในการผลิตสินค้าคุณภาพเพื่อกระตุ้นระบบเศรษฐกิจฐานรากและประเทศต่อไป
รัฐบาลไทย-ข่าวทำเนียบรัฐบาล-นายกรัฐมนตรีสั่งจับตาสถานการณ์น้ำมันโลกอย่างใกล้ชิด ขณะที่รอง นรม. และรมว.พน. ยืนยันนโยบายรัฐบาลตรึงราคาน้ำมันดีเซล 30 บาท/ลิตร บรรเทาความเดือดร้อนผู้บริโภคให้มากที่สุด
วันอังคารที่ 23 พฤศจิกายน 2564
นายกรัฐมนตรีสั่งจับตาสถานการณ์น้ํามันโลกอย่างใกล้ชิด ขณะที่รอง นรม. และรมว.พน. ยืนยันนโยบายรัฐบาลตรึงราคาน้ํามันดีเซล 30 บาท/ลิตร บรรเทาความเดือดร้อนผู้บริโภคให้มากที่สุด
โฆษกรัฐบาลเผยนายกรัฐมนตรีสั่งจับตาสถานการณ์น้ํามันโลกอย่างใกล้ชิด ขณะที่รอง นรม. และรมว.พน. ยืนยันนโยบายรัฐบาลตรึงราคาน้ํามันดีเซล 30 บาท/ลิตร บรรเทาความเดือดร้อนผู้บริโภคให้มากที่สุด
วันนี้ (23 พ.ย. 2564) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สั่งหน่วยงานที่เกี่ยวข้องติดตามสถานการณ์น้ํามันโลกอย่างใกล้ชิด ซึ่งหลังการประชุมคณะรัฐมนตรี นายกรัฐมนตรีได้เชิญรองนายกรัฐมนตรีและรัฐมนตรีว่าการกระทรวงที่เกี่ยวร่วมหารือถึงทิศทางและแนวโน้มราคาพลังงานโลกด้วย
ทั้งนี้ นายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน ได้กล่าวกับสื่อมวลชนภายหลังการประชุมร่วมกับนายกรัฐมนตรีว่า นายกรัฐมนตรีสั่งการให้ติดตามแนวโน้มราคาพลังงานโลกที่ผันผวน เพื่อลดผลกระทบที่จะเกิดกับประชาชนและผู้ประกอบการให้มากที่สุด โดยรัฐบาลยังมีนโยบายตรึงราคาน้ํามันดีเซลไม่เกินลิตรละ 30 บาท ขณะที่ การบริโภคน้ํามันของตลาดใหญ่ เช่น สหรัฐอเมริกา ยังมีความต้องการใช้สูง ซึ่งในวันที่ 4 ธันวาคม นี้ องค์กรร่วมประเทศผู้ผลิตน้ํามันเพื่อการส่งออก หรือ โอเปค จะมีการประชุมเพื่อทบทวนปริมาณการผลิต ซึ่งต้องมีการติดตามผลการประชุมอย่างใกล้ชิด
รองนายกรัฐมนตรีและรัฐมนตรีว่าการกระทรวงพลังงานยังกล่าวเพิ่มเติมว่า ขณะนี้ หลายประเทศ อาทิ สหรัฐฯ จีน ญี่ปุ่นและอินเดีย ได้นําน้ํามันสํารองมาใช้จนมีผลกระทบต่อราคาน้ํามันในตลาดโลก แม้ราคาน้ํามันในประเทศไทยจะเริ่มมีทิศทางที่ดีขึ้นและปรับลดลง โดยในวันพรุ่งนี้ (24 พ.ย.) กลุ่ม ปตท. จะมีการประกาศลดราคาน้ํามันลงมาอีก เพราะราคาน้ํามันตลาดโลกลดลงประกอบกับมาตรการชดเชยของรัฐบาลที่ยังคงอยู่ ซึ่งในการพูดคุยเห็นว่า ควรปล่อยให้ราคาน้ํามันในประเทศเป็นไปตามกลไกตลาด แต่ยังคงตรึงเพดานราคาน้ํามันดีเซลที่ไม่เกิน 30 บาท/ลิตร และยังคงใช้การชดเชยจากกองทุนน้ํามันอย่างต่อเนื่องไปอีกสักระยะ เนื่องจากยังไม่แน่ใจถึงสถานการณ์โลกกจะหยุดนิ่งอย่างไร ยังไม่เป็นมาตราการอื่นเพิ่มเติมในขณะนี้
ทั้งนี้ รองนายกรัฐมนตรีและรัฐมนตรีว่าการกระทรวงพลังงานยังกล่าวขอให้ทุกฝ่ายร่วมมือกันเปิดประเทศ เพราะความพยายามเปิดประเทศอย่างยั่งยืน โดยไม่ให้มีสถานการณ์โควิด-19 ระลอกใหม่เกิดขึ้นซ้ําเติม จะเป็นทางออกที่ดีที่สุด เพราะหากต้องล็อคดาวน์ขึ้นมาอีก ประชาชนและเศรษฐกิจก็จะได้รับผลกระทบอีก
------------------
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 20 กันยายน 2564​ พบพนักงานติดเชื้อไวรัส COVID-19 จำนวน​ ​7 ราย
วันจันทร์ที่ 20 กันยายน 2564
ประกาศ ขสมก. ประจําวันที่ 20 กันยายน 2564​ พบพนักงานติดเชื้อไวรัส COVID-19 จํานวน​ ​7 ราย
ประกาศ ขสมก. ประจําวันที่ 20 กันยายน 2564​ พบพนักงานติดเชื้อไวรัส COVID-19 จํานวน​ ​7 ราย
1)พนักงานเก็บค่าโดยสารรถธรรมดา สาย 18 เพศหญิง อายุ 56 ปี
2) พนักงานเก็บค่าโดยสารรถปรับอากาศ สาย 26 เพศหญิง อายุ 57 ปี
3) พนักงานขับรถโดยสารธรรมดา สาย 179 เพศชาย อายุ 53 ปี
4) พนักงานเก็บค่าโดยสารรถปรับอากาศ สาย 26 เพศหญิง อายุ 56 ปี (ปัจจุบันปฏิบัติหน้าที่ช่วยงานธุรการ ณ อู่มีนบุรี)
5) พนักงานเก็บค่าโดยสารรถธรรมดา สาย 195 เพศชาย อายุ 21 ปี
6) พนักงานเก็บค่าโดยสารรถธรรมดา สาย 68 เพศชาย อายุ 31 ปี
7)​​ พนักงานขับรถโดยสารปรับอากาศ สาย 79 เพศชาย อายุ 27
รัฐบาลไทย-ข่าวทำเนียบรัฐบาล-รมว.เฮ้ง รับลูกนายก เผยมาตรการป้องกันเยียวยาแรงงาน หลังปิดแคมป์คนงานจังหวัดแดงเข้มคุมโควิดระบาด
วันเสาร์ที่ 26 มิถุนายน 2564
รมว.เฮ้ง รับลูกนายก เผยมาตรการป้องกันเยียวยาแรงงาน หลังปิดแคมป์คนงานจังหวัดแดงเข้มคุมโควิดระบาด
นายสุชาติ ชมกลิ่น รัฐมนตรีว่าการกระทรวงแรงงาน เผยมาตรการป้องกันเยียวยาแรงงาน หลังปิดแคมป์คนงานจังหวัดแดงเข้มคุมโควิดระบาด กรณีที่รัฐสั่งปิดสถานที่พักคนงาน งดการเดินทางและเคลื่อนย้ายแรงงานในพื้นที่กรุงเทพมหานคร ปริมณฑล และ 4 จังหวัดภาคใต้
เมื่อวันที่ 26 มิถุนายน 2564 นายสุชาติ ชมกลิ่น รัฐมนตรีว่าการกระทรวงแรงงาน กล่าวภายหลังเป็นประธานการประชุมเพื่อกําหนดมาตรการเยียวยาช่วยเหลือแรงงานไทยและต่างด้าวจากกรณีที่รัฐสั่งปิดสถานที่พักคนงาน งดการเดินทางและเคลื่อนย้ายแรงงานในพื้นที่กรุงเทพมหานคร ปริมณฑล และ 4 จังหวัดภาคใต้ที่มีการแพร่ระบาดของโควิด-19 เป็นเวลา 1 เดือน ว่า ท่านนายกรัฐมนตรี และ รมว.กลาโหม พล.อ.ประยุทธ์ จันทร์โอชา และกระทรวงแรงงานภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี ได้มีความห่วงใยแรงงานไทยและแรงงานต่างด้าวที่ได้รับผลกระทบจากกรณีดังกล่าว จึงได้มีบัญชาให้กระทรวงแรงงานประสานการทํางานร่วมกับกระทรวงมหาดไทยกรุงเทพมหานคร กระทรวงสาธารณสุข กระทรวงอุตสาหกรรม องค์กรปกครองส่วนท้องถิ่น และหน่วยงานที่เกี่ยวข้อง เพื่อขอความร่วมมือนายจ้างผู้ประกอบการห้ามเคลื่อนย้ายแรงงานในพื้นที่สีแดงเข้ม 10 จังหวัด ได้แก่ กรุงเทพมหานคร ปทุมธานี นนทบุรี สมุทรสาคร สมุทรปราการ นครปฐม สงขลา ปัตตานี ยะลา และนราธิวาส
นายสุชาติ กล่าวต่อว่า ในส่วนของมาตรการรองรับของกระทรวงแรงงาน โดยสํานักงานประกันสังคม จะจ่ายเยียวยาสิทธิประโยชน์ทดแทนกรณีว่างงานจากเหตุสุดวิสัย เนื่องจากถูกปิดตามคําสั่ง ศบค.โดยจ่าย 50 เปอร์เซ็นต์ของค่าจ้าง ส่วนวิธีการจ่ายเงินจะหารือกับผู้ประกอบการ เบื้องต้นจะจ่ายทุก 5 วัน ส่วนแคมป์คนงานได้ให้กรมสวัสดิการและคุ้มครองแรงงาน เข้าไปตรวจตราทําความเข้าใจกับนายจ้างผู้ประกอบการ ส่วนแรงงานต่างด้าวหากเป็นแรงงานผิดกฎหมายก็จะนําเข้าสู่ระบบทําให้ถูกต้องตามกฎหมาย ทั้งนี้ จากรายงานข้อมูลจํานวนแคมป์คนงานเบื้องต้นพบว่าปัจจุบันในกรุงเทพมหานคร 575 แห่ง ลูกจ้าง 83,375 คน จังหวัดนนทบุรี 140 แห่ง ปทุมธานี 149 แห่ง และสมุทรปราการ 32 แห่ง ส่วนจังหวัดที่เหลือและจังหวัดชายแดนภาคใต้ รมว.แรงงาน ได้สั่งการให้หน่วยงานสังกัดในพื้นที่บูรณาการทํางานและประชุมร่วมกับผู้ว่าราชการจังหวัดแต่ละจังหวัดเพื่อดําเนินการตามมาตรการควบคุมและป้องกันการแพร่ระบาดของโควิดในแคมป์คนงานตามมาตรการ ศบค.
นายสุชาติ ยังกล่าวต่อว่า กระทรวงแรงงานจะประสานกระทรวงสาธารณสุขและหน่วยงานที่เกี่ยวข้อง เข้าไปตรวจคัดกรองโควิด-19 เชิงรุก (swab) แก่แรงงานในแคมป์คนงาน 100 เปอร์เซ็น หากตรวจพบเชื้อจะต้องแยกตัวแรงงานเพื่อมาเข้าสู่การรักษาตามขั้นตอนของสาธารณสุข ส่วนผู้ที่ตรวจแล้วไม่พบเชื้อก็จะต้องเข้ารับการฉีดวัคซีนโควิด-19 ทั้งนี้ ในวันพรุ่งนี้ (27 มิ.ย.64) จะเชิญสมาคมก่อสร้างเข้ามาชี้แจงทําความเข้าใจเกี่ยวกับมาตรการต่าง ๆ ถึงแนวทางการปฏิบัติเพื่อป้องกันและควบคุมการแพร่ระบาดอีกทางหนึ่งด้วย
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ให้การต้อนรับรัฐมนตรีว่าการกระทรวงยุติธรรมญี่ปุ่น พร้อมด้วย เอกอัครราชทูตวิสามัญผู้มีอำนาจเต็มแห่งญี่ปุ่น ประจำประเทศไทย และคณะ
วันอังคารที่ 28 มิถุนายน 2565
รัฐมนตรีว่าการกระทรวงยุติธรรม ให้การต้อนรับรัฐมนตรีว่าการกระทรวงยุติธรรมญี่ปุ่น พร้อมด้วย เอกอัครราชทูตวิสามัญผู้มีอํานาจเต็มแห่งญี่ปุ่น ประจําประเทศไทย และคณะ
รัฐมนตรีว่าการกระทรวงยุติธรรม ให้การต้อนรับรัฐมนตรีว่าการกระทรวงยุติธรรมญี่ปุ่น พร้อมด้วย เอกอัครราชทูตวิสามัญผู้มีอํานาจเต็มแห่งญี่ปุ่น ประจําประเทศไทย และคณะ ในโอกาสเข้าเยี่ยมคารวะและหารือข้อราชการร่วมกัน
ในวันจันทร์ที่ ๒๗ มิถุนายน ๒๕๖๕ เวลา ๑๖.๐๐ น. ณ ห้องรับรองประจํากระทรวงยุติธรรม (ห้อง ๓ - ๐๑) ชั้น ๓ กระทรวงยุติธรรม นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย นางอรัญญา ทองน้ําตะโก รองปลัดกระทรวงยุติธรรม นายไตรยฤทธิ์ เตมหิวงศ์ อธิบดีกรมสอบสวนคดีพิเศษ พันตํารวจตรี ยุทธนา แพรดํา รองอธิบดีกรมสอบสวนคดีพิเศษ และพันตํารวจโท เชน กาญจนาปัจจ์ รองผู้อํานวยการสถาบันนิติวิทยาศาสตร์ ได้ให้การต้อนรับนายฟุรุคาวะ โยชิฮิสะ (H.E. Mr. FURUKAWA Yoshihisa) รัฐมนตรีว่าการกระทรวงยุติธรรมญี่ปุ่น พร้อมด้วย นายนาชิดะ คาซึยะ (H.E. Mr. NASHIDA Kazuya) เอกอัครราชทูตวิสามัญผู้มีอํานาจเต็มแห่งญี่ปุ่น ประจําประเทศไทย และคณะ ในโอกาสเข้าเยี่ยมคารวะและหารือข้อราชการ
โดยทั้งสองฝ่ายได้หารือในประเด็นที่เกี่ยวข้องกับ ๑) แนวทางการขับเคลื่อนบันทึกข้อตกลงความร่วมมือระหว่างกระทรวงยุติธรรมไทยกับกระทรวงยุติธรรมญี่ปุ่น ในสาขากฎหมายและการบริหารงานยุติธรรม ๒) การเชิญรัฐมนตรีว่าการกระทรวงยุติธรรมเข้าร่วมการประชุมรัฐมนตรียุติธรรมอาเซียน - ญี่ปุ่น สมัยพิเศษ ในโอกาสครบรอบ ๕๐ ปี ความสัมพันธ์อาเซียน-ญี่ปุ่น ที่ญี่ปุ่นจะเป็นเจ้าภาพ ในปี ๒๕๖๖ และ ๓) การแลกเปลี่ยนข้อมูลเกี่ยวกับการปรับแก้กฎหมายอาญาของทั้งสองประเทศให้มีความทันสมัยขึ้น อาทิเช่น กฎหมายยาเสพติด ร่างพระราชบัญญัติมาตรการป้องกันการกระทําความผิดซ้ําในความผิดเกี่ยวกับเพศหรือที่ใช้ความรุนแรง พ.ศ. .... ตลอดจนแนวทางการให้โอกาสผู้ต้องขังในการประกอบอาชีพภายหลังการพ้นโทษ
นอกจากนี้ รัฐมนตรีว่าการกระทรวงยุติธรรมญี่ปุ่น ยังได้แสดงความขอบคุณกระทรวงยุติธรรมที่ส่งผู้แทนเข้าร่วมการประชุมต่าง ๆ ซึ่งกระทรวงยุติธรรมญี่ปุ่นเป็นเจ้าภาพจัดการประชุมฯ ในห้วงที่ผ่านมา ได้แก่ การประชุมสหประชาชาติว่าด้วยการป้องกันอาชญากรรมและความยุติธรรมทางอาญา สมัยที่ ๑๔ และการประชุม Criminal Justice Forum for Asia and the Pacific (Crim-AP) โดยการหารือข้อราชการระหว่างกันในครั้งนี้ นับเป็นการกระชับความสัมพันธ์ระหว่างประเทศไทยและญี่ปุ่นให้แน่นแฟ้นยิ่งขึ้น อีกทั้งยังเป็นการส่งเสริมความร่วมมือในบริบทด้านยุติธรรมและกฎหมายให้มีความก้าวหน้ามากขึ้นอีกด้วย
รัฐบาลไทย-ข่าวทำเนียบรัฐบาล-รมต.นร. อนุชา เผยกว่า 593 วัดทั่วประเทศ ร่วมเจตนารมณ์ “เผาศพโควิดฟรี ไม่มีค่าใช้จ่าย
วันอาทิตย์ที่ 25 กรกฎาคม 2564
รมต.นร. อนุชา เผยกว่า 593 วัดทั่วประเทศ ร่วมเจตนารมณ์ “เผาศพโควิดฟรี ไม่มีค่าใช้จ่าย
รมต.นร. อนุชา เผยกว่า 593 วัดทั่วประเทศ ร่วมเจตนารมณ์ “เผาศพโควิดฟรี ไม่มีค่าใช้จ่าย"
วันนี้ 25 ก.ค. 64 นายอนุชา นาคาศัย รัฐมนตรีประจําสํานักนายกรัฐมนตรี เปิดเผยว่า สถานการณ์เชื้อไวรัสโควิด-19 ยังคงแพร่ระบาดต่อเนื่อง และมียอดผู้เสียชีวิตเพิ่มมากขึ้น จากการตรวจสอบ พบว่าปัจจุบันมีหลายวัดทยอยร่วมเจตนารมณ์ "เผาศพโควิดฟรีไม่มีค่าใช้จ่าย" โดยมีวัดในพื้นที่กรุงเทพมหานคร จํานวน 62 วัด วัดในจังหวัดปริมณฑล จํานวน 124 วัด วัดในส่วนภูมิภาค จํานวน 407 วัด รวมทั้งสิ้น 593 วัด นอกจากนึ้ ยังมีวัดที่มีศักยภาพและมีพื้นที่เพียงพอให้การสนับสนุนการปฏิบัติหน้าที่ของบุคลากรทางการแพทย์ โดยใช้พื้นที่วัดจัดตั้งเป็นโรงพยาบาลสนาม ศูนย์พักคอย และสถานที่กักตัวรอดูอาการผู้ติดเชื้อ เพื่อรองรับผู้ป่วยที่มีปริมาณเพิ่มขึ้นทุกวัน ปัจจุบันพบว่ามีวัดและสถานที่ในสังกัดสํานักงานพระพุทธศาสนาแห่งชาติทั่วประเทศได้ดําเนินการปรับพื้นที่แล้ว จํานวน 118 แห่ง ซึ่งมีความพร้อมรองรับและสนับสนุนการดําเนินงานทางการแพทย์ได้เป็นอย่างดี รัฐมนตรีประจําสํานักนายกรัฐมนตรีสั่งการให้ พศ. ดูแลคณะสงฆ์และผู้ปฏิบัติหน้าที่ใกล้ชิดอย่างเต็มที่ โดยให้พิจารณาจัดหาอุปกรณ์ป้องกันเชื้อให้ทางวัด อาทิ ชุด PPE และอุปกรณ์ทําความสะอาด อีกทั้งให้เร่งประสานขอฉีดวัคซีนให้พระสงฆ์ สัปเหร่อและผู้ปฏิบัติหน้าที่ใกล้ชิดอย่างเร่งด่วนต่อไป ....
รัฐบาลไทย-ข่าวทำเนียบรัฐบาล-‘รมช.มนัญญา’ เดินหน้ามอบเงินเยียวยาผู้ประสบภัยพิบัติด้านเกษตร พร้อมมอบส.ป.ก. 4-01 หนุนที่ทำกินเกษตร
วันจันทร์ที่ 28 กุมภาพันธ์ 2565
‘รมช.มนัญญา’ เดินหน้ามอบเงินเยียวยาผู้ประสบภัยพิบัติด้านเกษตร พร้อมมอบส.ป.ก. 4-01 หนุนที่ทํากินเกษตร
‘รมช.มนัญญา’ เดินหน้ามอบเงินเยียวยาผู้ประสบภัยพิบัติด้านเกษตร พร้อมมอบส.ป.ก. 4-01 หนุนที่ทํากินเกษตรกร
รมช.มนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เป็นประธานพิธีมอบเงินช่วยเหลือเกษตรกรผู้ประสบภัยพิบัติด้านการเกษตร และมอบหนังสืออนุญาตให้เข้าทําประโยชน์ในเขตปฏิรูปที่ดิน (ส.ป.ก. 4-01) พร้อมเยี่ยมชมการออกร้านจําหน่ายผลผลิตทางการเกษตรของเกษตรกรภายในงาน จากนั้นร่วมปล่อยพันธุ์ปลาตะเพียนขาว จํานวน 2 แสนตัว ร่วมกับผู้บริหาร หัวหน้าส่วนราชการ ณ เขื่อนวังร่มเกล้า ต.ทุ่งใหญ่ อ.เมืองอุทัยธานี จ.อุทัยธานี
รมช.มนัญญา กล่าวว่า กระทรวงเกษตรและสหกรณ์ มีภารกิจหลักที่สําคัญ คือ การช่วยเหลือเยียวยาให้กับเกษตรกรผู้ได้รับผลกระทบจากภัยพิบัติต่าง ๆ เพื่อบรรเทาความเดือดร้อน โดยในปี 2564 จังหวัดอุทัยธานี มีเกษตรกรที่ประสบภัยพิบัติด้านการเกษตร เช่น อุทกภัย ภัยพิบัติโรคลัมปี สกิน และโรคอหิวาห์แอฟริกาในสุกร (ASF) ส่งผลให้เกษตรกรได้รับความเดือดร้อน ทั้งด้านพืช ประมง และปศุสัตว์ ในพื้นที่ทั้ง 8 อําเภอของจังหวัดอุทัยธานี จากรายงานข้อมูล ปี 2564 จังหวัดอุทัยธานี มีเกษตรกรได้รับความเสียหาย จํานวน 10,965 ราย พื้นที่ 107,310 ไร่ วงเงิน 206,719,526 บาท ดังนี้ 1) ด้านพืช เกษตรกร 10,229 ราย พื้นที่ 106,785.56 ไร่ 2) ด้านประมง เกษตรกร 606 ราย พื้นที่ 524.76 ไร่ 3) ด้านปศุสัตว์ เกษตรกร 130 ราย สัตว์เลี้ยงได้รับความเสียหาย 7,401 ตัว 4) โรคลัมปี สกิน เกษตรกร 60 ราย 5) โรคอหิวาต์แอฟริกาในสุกร (ASF) เกษตรกร 126 ราย สุกรเสียหาย 7,371 ตัว
ทั้งนี้ กระทรวงเกษตรและสหกรณ์ ได้ดําเนินการตามหลักเกณฑ์แนวทางและเงื่อนไขในการเยียวยาให้ความช่วยเหลือเกษตรกรผู้ประสบภัยพิบัติ ซึ่งต้องเป็นเกษตรกรที่ขึ้นทะเบียนเกษตรกรหรือปรับปรุงทะเบียนเกษตรกรกับกรมส่งเสริมการเกษตร กรมประมง และกรมปศุสัตว์ก่อนเกิดภัย และมีพื้นที่เสียหายสิ้นเชิงอยู่ในพื้นที่ประกาศเขตการให้ความช่วยเหลือด้านการเกษตรผู้ประสบภัยพิบัติกรณีฉุกเฉิน พ.ศ. 2564 ดังนั้น จึงได้จัดพิธีมอบเงินช่วยเหลือดังกล่าวขึ้น เพื่อเป็นการส่งเสริมให้เกษตรกรมีรายได้ และยังมีการสนับสนุนเมล็ดพันธุ์ผักพืชปุ๋ยสดให้แก่เกษตรกรด้วย อีกทั้งได้มีพิธีมอบหนังสืออนุญาตให้เข้าทําประโยชน์ในที่ดินของเขตปฏิรูปที่ดินให้แก่เกษตรกรที่ได้รับเอกสารสิทธิจาก ส.ป.ก. จํานวน 32 ราย มอบสระน้ําในไร่นานอกเขตชลประทาน (บ่อจิ๋ว) จํานวน 8 ราย“สถานการณ์ภัยพิบัติต่าง ๆ ที่เกิดขึ้นในปี 2564 เกษตรกรได้รับผลกระทบและความเดือดร้อนเป็นอย่างมาก แต่ด้วยความร่วมมือร่วมใจของหน่วยงานต่าง ๆ ที่ได้ตระหนักและเล็งเห็นถึงความเดือดร้อนของพี่น้องเกษตรกร และการเร่งรัดการดําเนินการเพื่อช่วยเหลือเยียวยาเกษตรกรที่ได้รับผลกระทบจากภัยพิบัติด้านการเกษตรไม่ว่าจะเป็นด้านพืช ปศุสัตว์ และประมง เกษตรกรจึงได้รับเงินช่วยเหลือจนนํามาสู่การจัดงานมอบเงินช่วยเหลือในวันนี้” รมช.มนัญญา กล่าว
รัฐบาลไทย-ข่าวทำเนียบรัฐบาล-โฆษกรัฐบาล เผย "นายกฯ" ย้ำวัคซีนยังเป็นเครื่องมือสำคัญจะช่วยเพิ่มภูมิคุ้มกัน ลดอัตราการเสียชีวิต ในขณะที่ยอดติดเชื้อวันนี้ อยู่ที่ 7,133 ราย
วันอังคารที่ 11 มกราคม 2565
โฆษกรัฐบาล เผย "นายกฯ" ย้ําวัคซีนยังเป็นเครื่องมือสําคัญจะช่วยเพิ่มภูมิคุ้มกัน ลดอัตราการเสียชีวิต ในขณะที่ยอดติดเชื้อวันนี้ อยู่ที่ 7,133 ราย
โฆษกรัฐบาล เผย "นายกฯ" ย้ําวัคซีนยังเป็นเครื่องมือสําคัญจะช่วยเพิ่มภูมิคุ้มกัน ลดอัตราการเสียชีวิต ในขณะที่ยอดติดเชื้อวันนี้ อยู่ที่ 7,133 ราย
วันนี้ 11 มกราคม 2565 นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามการ เตรียมความพร้อมของกระทรวงสาธารณสุข ในการยกระดับระบบสาธารณสุขเพื่อรองรับการระบาดระลอกใหม่ เช่น ระบบ Home Isolation / Community Isolation โรงพยาบาลสนาม และยาฟาวิพิราเวียร์ เวชภัณฑ์ เพื่อรองรับผู้ป่วยที่จะเพิ่มมากขึ้น โดยกระทรวงสาธารณสุขได้ รายงานขีดความสามารถระบบการกักกันตัวที่บ้าน (HI) และการกักตัวในที่ชุมชน (CI) ทั่วประเทศ สามารถรองรับได้ประมาณ 187,000 คน (HI = 43,000 คน /CI = 144,000 คน) ซึ่งกรมการแพทย์ได้พัฒนาระบบ HI และ CI ให้ครอบคลุมทั้งมิติการควบคุมโรคและการป้องกันโรคด้วย ทั้งนี้ นายกรัฐมนตรียังมอบหมายให้กระทรวงสาธารณสุขตรวจสอบลงไปในรายพื้นที่ย่อยที่เป็นพื้นที่เสี่ยง เพื่อเตรียมระบบ รพ.สนาม HI/CI ให้เพียงพอกับจํานวนผู้ติดเชื้อในพื้นที่ที่อาจจะน่าจะเพิ่มขึ้นด้วย ขณะเดียวกันก็สํารวจประชากรเด็กเล็ก ซึ่งอาจเป็นกลุ่มเปราะบางใหม่ โดยเด็กเล็กและผู้ปกครองต้องยินยอมและสมัครใจในการเข้ารับวัคซีน เนื่องจากวัคซีนยังเป็นเครื่องมือสําคัญอย่างหนึ่งที่จะช่วยเพิ่มภูมิคุ้มกัน ลดอัตราการเสียชีวิต ป้องกันการป่วยหนัก และลดอัตราการรับการรักษาในโรงพยาบาลเป็นเวลานานๆ สร้างภูมิคุ้มกันหมู่ และลดการติดเชื้อ สําหรับผู้ติดเชื้อที่มีอาการหนัก และที่ต้องใช้เครื่องช่วยหายใจยังคงมีแนวโน้มลดลง
สําหรับจํานวนผู้ติดเชื้อรายใหม่ในช่วงเช้าของวันที่ 11 ม.ค. 65 รวม 7,133 ราย จําแนกเป็นผู้ป่วยจากระบบเฝ้าระวังฯ 6,632 ราย ผู้ป่วยจากการค้นหาเชิงรุก 45 ราย ผู้ป่วยภายในเรือนจํา/ที่ต้องขัง 45 ราย ผู้ป่วยติดเชื้อเข้าข่าย /ATK 1,545 ราย ผู้ป่วยมาจากต่างประเทศ 411 ราย ผู้ป่วยสะสม 61 ,1 74 ราย (ตั้งแต่ 1 มกราคม 2565) หายป่วยกลับบ้าน 3,306 ราย หายป่วยสะสม 32,291 ราย (ตั้งแต่ 1 มกราคม 2565) ผู้ป่วยกําลังรักษา 61,974 ราย เสียชีวิต 12 ราย สําหรับการให้บริการวัคซีน COVID-19 วันที่ 10 มกราคม 2565 เวลา 20:49 น. ประเทศไทยฉีดวัคซีนสะสมแล้ว 107,400,315 โดส แบ่งเป็นเข็มที่ 1 ฉีดสะสม 51,541,362 โดส เข็มที่ 2 ฉีดสะสม 46,987,287 โดส เข็มที่ 3 ฉีดสะสม 8,430,651 โดส เข็มที่ 4 ฉีดสะสม 441,015 โดส
“นายกรัฐมนตรีห่วงใยประชาชนจากสถานการณ์การระบาดโควิดสายพันธุ์ โอมิครอน ที่มีอัตราการแพร่เชื้อกระจายอย่างรวดเร็ว ทําให้ทุกคนมีความเสี่ยงต่อการติดเชื้อได้ง่าย โดยฝากให้ประชาชนเฝ้าสังเกตตนเอง ว่ามีอาการใดที่บ่งบอกหรือน่าสงสัยในการติดเชื้อ เช่น มีไข้ ไอ จาม มีน้ํามูก สัมผัสใกล้ชิดกับผู้ที่สงสัยติดเชื้อ โดยเฉพาะผู้ที่มีประวัติการเดินทางไปยังพื้นที่กลุ่มเสี่ยง ให้รีบพบแพทย์และแจ้งข้อมูล ประวัติการเดินทางด้วยข้อเท็จจริง เพื่อทําการวินิจฉัยและรักษาต่อไป ยิ่งรู้ว่าตัวเองนั้นติดเชื้อได้เร็ว ทําให้สามารถหยุดการแพร่กระจายเชื้อได้ดี ช่วยลดการเกิดผู้ติดเชื้อในวงกว้าง เชื่อว่า หากเราร่วมมือกันดูแลตนเองจะสามารถก้าวข้ามสถานการณ์นี้ได้อย่างดีและปลอดภัยทุกคน" โฆษกประจําสํานักนายกรัฐมนตรี กล่าว
........................
รัฐบาลไทย-ข่าวทำเนียบรัฐบาล- นายกรัฐมนตรีส่งเสริมเทคโนโลยีด้านพลังงานสมัยใหม่ สอดรับเป้าหมายการส่งเสริมยานยนต์ไฟฟ้าของไทย มุ่งสู่การเป็นศูนย์กลางการลงทุนยานยนต์ไฟฟ้าที่สำคัญของอาเซียน
วันอังคารที่ 20 กรกฎาคม 2564
นายกรัฐมนตรีส่งเสริมเทคโนโลยีด้านพลังงานสมัยใหม่ สอดรับเป้าหมายการส่งเสริมยานยนต์ไฟฟ้าของไทย มุ่งสู่การเป็นศูนย์กลางการลงทุนยานยนต์ไฟฟ้าที่สําคัญของอาเซียน
นายกรัฐมนตรีส่งเสริมเทคโนโลยีด้านพลังงานสมัยใหม่ สอดรับเป้าหมายการส่งเสริมยานยนต์ไฟฟ้าของไทย มุ่งสู่การเป็นศูนย์กลางการลงทุนยานยนต์ไฟฟ้าที่สําคัญของอาเซียน
วันนี้ (19 ก.ค. 64) เวลา 10.00 น. ณ ตึกภักดีบดินทร์ ทําเนียบรัฐบาล นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่าพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานในพิธีเปิดโรงงานผลิตหน่วยกักเก็บพลังงานต้นแบบแห่งแรกในภูมิภาคเอเชียตะวันออกเฉียงใต้ ในรูปแบบเสมือนจริง (ผ่านระบบ Video Conference) ถือเป็นจุดเริ่มต้นที่ดีที่ประเทศไทยจะพัฒนาเทคโนโลยี และนวัตกรรมการพลังงานที่ตอบสนองต่อนโยบายของรัฐบาลที่เข้าสู่การเปลี่ยนแปลงด้านพลังงานฟอสซิลไปสู่การใช้พลังงานหมุนเวียนมากขึ้นทั้งพลังงานแสงอาทิตย์ พลังงานลม หรือพลังงานน้ํา ซึ่งหลายประเทศได้ให้ความสําคัญกับการลดการปล่อยก๊าซคาร์บอนให้เหลือศูนย์ในปี ค.ศ. 2050 เช่นเดียวกับแผนพลังงานแห่งชาติที่กําหนดเป้าหมายสร้างความเป็นกลางทางคาร์บอนว่า รัฐบาลกําลังเร่งผลักดันและปลดปล่อยก๊าซเรือนกระจกสุทธิเป็นศูนย์ เพื่อให้สอดรับกับทิศทางด้านพลังงานของประเทศอื่น ๆ ทั่วโลก ขณะเดียวกันก็ส่งเสริมยานยนต์ไฟฟ้าของประเทศไทย เพื่อมุ่งสู่การเป็นศูนย์กลางการลงทุนยานยนต์ไฟฟ้าที่สําคัญของอาเซียน
นายกรัฐมนตรียังกล่าวแสดงความยินดีสําหรับการเปิดโรงงานผลิตแบตเตอรี่แบบ Semi Solid ที่มีความทันสมัยแห่งแรกในภูมิภาคเอเชียตะวันออกเฉียงใต้ ถือเป็นก้าวสําคัญที่ช่วยให้อุตสาหกรรมยานยนต์ของไทย รักษาจุดยืนความเป็นผู้นําฐานการผลิตยานยนต์ในภูมิภาค และต่อยอดเปลี่ยนผ่านตัวเองเข้าสู่เทคโนโลยีการผลิตยานยนต์ไฟฟ้าสมัยใหม่ได้เร็วยิ่งขึ้น เพื่อมุ่งสู่การเป็นศูนย์กลางการลงทุนยานยนต์ไฟฟ้าที่สําคัญของอาเซียน และยังเชื่อมโยงสนับสนุนกันระหว่างภาครัฐและภาคเอกชน รวมไปถึงความร่วมมือกันของพันธมิตรทั้งไทยและต่างประเทศจะสามารถสร้างการเปลี่ยนแปลงอุตสาหกรรมด้านพลังงานของประเทศ และอุตสาหกรรมต่อเนื่องอื่น ๆ ให้มีขีดความสามารถในการแข่งขันในระดับสากลได้อย่างเป็นรูปธรรม และทําให้ประเทศไทยเป็นฐานการผลิตที่สําคัญแห่งหนึ่งของโลก
นายกรัฐมนตรีกล่าวย้ําในช่วงท้ายว่า รัฐบาลทํางานในวันนี้ เพื่อปัจจุบันและอนาคต และจะทํางานร่วมกับภาคเอกชนอย่างต่อเนื่อง แม้จะเจอสถานการณ์โควิด-19 ประเทศไทยต้องเดินหน้าไปสู่รายได้ที่เพียงพอ มีรายได้สูงด้วยนวัตกรรม มั่นใจว่า ประเทศไทยจะมีสิ่งใหม่ๆ เกิดขึ้น ซึ่งต้องขอให้ทุกคนช่วยกันคิดสิ่งที่เป็นประโยชน์ต่อประเทศไทยและคนไทยในวันนี้และอนาคตด้วย
...............
กลุ่มประชาสัมพันธ์และเผยแพร่ สํานักโฆษก